Document ID: 32000R1649

Komission asetus (EY) N:o 1649/2000,
annettu 25 päivänä heinäkuuta 2000,
työntekijöiden oikeuksien suojelua koskevan erityisen kannustusmenettelyn myöntämisestä Moldovan tasavallalle
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon monivuotisen yleisen tullietuusjärjestelmän soveltamisesta 1 päivästä heinäkuuta 1999 alkaen 31 päivään joulukuuta 2001 21 päivänä joulukuuta 1998 annetun neuvoston asetuksen (EY) N:o 2820/98(1), sellaisena kuin se on viimeksi muutettuna komission asetuksella (EY) N:o 1310/2000(2), ja erityisesti sen 13 artiklan 1 kohdan,
sekä katsoo seuraavaa:
(1) Asetuksen (EY) N:o 2820/98 II osaston 2 jaksossa säädetään mahdollisuudesta myöntää työntekijöiden oikeuksien suojelua koskeva erityinen kannustusmenettely.
(2) Moldovan tasavalta jätti 11 päivänä helmikuuta 1999 hakemuksen päästä osalliseksi kyseisestä menettelystä ja ilmoitti mainitun asetuksen 11 artiklan 1 kohdassa tarkoitetut tiedot ja sitoutumisensa.
(3) Komissio julkaisi 11 artiklan 2 kohdan mukaisesti ilmoituksen(3) siitä, että Moldovan tasavalta on esittänyt edellä tarkoitetun hakemuksen.
(4) Eräät asianomaiset ovat esittäneet asiaa koskevat huomautuksensa komissiolle.
(5) Hakemusta on tarkasteltu mainitun asetuksen 12 artiklan mukaisesti.
(6) Moldovan tasavallan kansallisiin säädöksiin sisältyvät ILO:n yleissopimusten nro 87, 98 ja 138 määräykset.
(7) Komission tekemä tutkimus osoitti, että Moldovan viranomaiset ovat toteuttaneet kaikki tarvittavat toimenpiteet varmistaakseen kyseisten säädösten tehokkaan soveltamisen ja valvonnan.
(8) Moldovan tasavalta on sitoutunut soveltamaan ja valvomaan täysimääräisesti erityismenettelyä sekä mainitun asetuksen 14 artiklassa tarkoitettua hallinnollista yhteistyötä.
(9) Esitettyjen huomautusten ja tutkimusten tulosten perusteella hakemus on syytä hyväksyä.
(10) Tässä asetuksessa säädetyt toimenpiteet ovat mainitun asetuksen 31 artiklassa tarkoitetun komitean lausunnon mukaisia,
ON ANTANUT TÄMÄN ASETUKSEN:
1 artikla
1. Myönnetään Moldovan tasavallalle asetuksen (EY) N:o 2820/98 11 artiklassa tarkoitettu työntekijöiden oikeuksien suojelua koskeva erityinen kannustusmenettely.
2. Mainitun asetuksen liitteessä I tarkoitettuihin tuotteisiin sovelletaan tätä erityismenettelyä mainitun asetuksen 14 artiklassa esitetyin ehdoin.
3. Asianomaisiin tuotteisiin sovellettavan yhteisen tullitariffin mukaista tullia alennetaan mainitun asetuksen 10 artiklan säännösten mukaisesti.
2 artikla
Tämä asetus tulee voimaan sitä päivää seuraavan kolmannen kuukauden ensimmäisenä päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 2000.

Labels: 9
3
15
18